शिवकुमार शर्मा
१९६७ में इन्होंने प्रसिद्ध बांसुरी वादक पंडित हरिप्रसाद चौरसिया और पंडित बृजभूषण काबरा की संगत से एल्बम कॉल ऑफ द वैली बनाया, जो शास्त्रीय संगीत में बहुत ऊंचे स्थान पर गिना जाता है। इन्होंने पं.हरि प्रसाद चौरसिया के साथ कई हिन्दी फिल्मों में संगीत दिया है। फिल्म संगीत का श्रीगणेश १९८० में सिलसिला से हुआ था। इन्हें शिव-हरि नाम से प्रसिद्धि मिली। इनकी कुछ उल्लेखनीय फिल्मों में फासले (१९८५), चाँदनी (१९८९), लम्हे (१९९१) और डर (१९९३) हैं।
पंथी नृत्य
पंथी गीतों में गुरू घासीदास का चरित्र गायन किया जाता है। इसमें रैदास, कबीर और दादू के आध्यात्मिक संदेश भी पाए जाते हैं। माघी पूर्णिमा या किसी त्यौहार पर 'जैतखम्ब' की स्थापना करते हैं और परम्परागत ढंग से नाचते-गाते हैं। इनका मुख्य वाद्य यन्त्र मंदार व झाँझ हैं। इस नृत्य में एक मुख्य नर्तक होता है जो गीत की पहली कड़ी उठाता है, जिसे समूह के अन्य नर्तक दौहराते हैं एवं नाचते हैं। इस नृत्य की शुरूआत धीमी गति के साथ होती है जो मृदंग की गति के साथ बढ़ती जाती है। हकीकत में यह एक द्रुत गति का नृत्य है।